
 5è PLA COMARCAL DE DINÀMICA EDUCATIVA

Objectius 
· Organitzar activitats que facilitin la relació i l’intercanvi entre el professorat i l’alumnat dels diferents centres de la comarca

· Potenciar la implicació de les Institucions i Entitats locals i comarcals, així com de tota la comunitat educativa, en les activitats informatives i culturals que s’organitzen des dels centres i serveis educatius.
Activitats programades 

	1.
Programa Salut i Escola. Projecte Minairó    

Els professionals de la regidoria de joventut de l’Ajuntament de la Seu d’Urgell i els del Consell Comarcal, s’ocuparan d’impartir totes les activitats relacionades amb l’àmbit de la salut. Cal destacar que les actuacions que es realitzaran als centres s’han pactat prèviament amb els equips directius i amb la responsable del programa salut i escola a la zona.

Es realitzaran dues conferències adreçades a tota la comunitat educativa sobre diferents aspectes d’aquest àmbit. 

	2. 
Premi Cebrià Baraut per a treballs de recerca de batxillerat

S’ha acordat amb la delegació d’Òmnium a l’Alt Urgell, amb la col·laboració de la Secretaria General de Joventut de la Generalitat, convoca el Premi Cebrià Baraut per a treballs de recerca, realitzats per alumnes de 2n de batxillerat, que facin referència a temes locals i/o comarcals de l’Alt Urgell. El premi, que forma part del cartell de premis “Homilies d’Organyà”, consisteix en la publicació del treball guardonat i un diploma acreditatiu per als seus autors.

L’objectiu és incentivar els alumnes per tal que treballin continguts vinculats directament amb el territori i que, d’aquesta manera, coneguin allò que els és més pròxim. El fet que s’editi el treball premiat constitueix, sens dubte, un estímul afegit per als joves investigadors.

	3. 
Concurs de nadales   

El concurs té dues modalitats: dibuix i poesia. En dibuix hi poden participar tots els nens i nenes  de P-3 a 6è de primària que estudien en escoles l’Alt Urgell. Pel que fa a l’apartat de poesia, el concurs és obert a alumnes de 3r a 6è de primària.

S’estableixen nou categories, una per a cada curs, i es premien els tres primers de cada categoria. Els premis consisteixen en lots de llibres. La totalitat dels dibuixos presentats a concurs s’exposaran per les festes de Nadal a la seu del Consell Comarcal. 
	4. 
Descoberta  del patrimoni  cultural i natural

 Es tracta de  sortides guiades per conèixer el patrimoni cultural i natural de l’Alt Urgell. Aquest curs es realitzaran a la localitat de Pont de Bar per commemorar els 25è aniversari dels aiguats del 1982.

	5. 
Música i dansa tradicional del Pirineu

Tallers adreçats als alumnes de primer, tenen com a objectiu que els nens i nenes coneguin aquest folklore del patrimoni cultural de la seva comarca.

Cada taller es dividirà en tres parts:

· Explicació de com i per què sonen els instruments i coneixement de diferents famílies d’instruments. 

· A partir de les bases explicades a la primera part, tots els alumnes construiran uns instruments senzills.

· S’ensenyaran i es ballaran unes danses fàcils i molt participatives.

· La persona que impartirà els tallers és Pep Lizandra, músic especialitzat en cançons i danses tradicionals del Pirineu.
	6. 
Exposició: “ Invents i descobriments”

Es preveu realitzar una exposició sobre invents i descobriments que es presentaria el tercer trimestre.
	7. 
Activitats a la Biblioteca Sant Agustí

Amb el suport de la biblioteca municipal es continuarà l’oferta de les següents activitats:

· Visites comentades a la biblioteca. Tots els nivells

· L’hora del conte. Ed. Infantil i Primària
	8. 
Exposició “T’estimo... o no”

Aquesta exposició organitzada pel Consell Català del Llibre Infantil i Juvenil, té com a objectiu estimular i dinamitzar la lectura presentant una selecció de llibres sobre la temàtica de l’¡afecte i les seves manifestacions sentimentals i emotives. 

Es realitzarà al mes de desembre a la Biblioteca Sant Agustí amb una xerrada inaugurar a càrrec d’en Joan Portell i Pep Molins. Es podran demanar visites guiades.
	9. 
Tallers de creació literària

Continuarem els “Taller de creació literària. Conèixer els autors del Pirineu”  adreçats als alumnes d’ESO. Aquest curs es centrarà en el tema de les rondalles i llegendes i es treballarà l’obra de l’autor pirinenc Joan Obiols, que tindrà actuacions amb els alumnes de tots eles centres que hagin treballat els seus llibres.

El CRP elabora els dossiers de treball, un per a cada curs de l’ESO, de les lectures seleccionades.

	10.Policia Municipal. Campanya d'Educació Viària     


	[image: image11.jpg]





Activitats a càrrec de professionals de la policia municipal amb l’ objectiu d’ajudar els alumnes dels centres educatius de la ciutat a adquirir uns comportaments viaris correctes i posar en pràctica actituds cíviques que predisposin a respectar les normes de circulació.

Les activitats s’adrecen a tots els centres educatius del municipi de la Seu d'Urgell i als alumnes de les escoles rurals el dia de la trobada anual. 
	11.Xarxa d’AMPES

Des del Pla de Dinàmica educativa es va considerar adient col·laborar amb les xerrades i tallers que la xarxa d’AMPES de l’Alt Urgell realitza aquest curs. L’Ajuntament i el Consell Comarcal aporten recursos econòmics i el CRP s’ocupa de preparar la infraestructura per les activitats  i de la difusió per via telemàtica i a través de l’edició de cartells per a cada activitat.

Aquest curs, des de la plataforma del Pla Educatiu d’Entorn també es donarà suport per realitzar els tallers vivencials que ha demanat la Xarxa d’AMPES. 
	12. Marató de TV3      


	


Seguint amb la dinàmica iniciada fa tres anys, els Centres d'Educació infantil i primària de la comarca col·laboren amb la Marató de TV3, que tindrà lloc el proper 16 de desembre sobre les malalties cardiovasculars.
Actuacions previstes:

· Xerrades informatives als alumnes.

· Treballs a l'aula sobre la temàtica.
· Esmorzar solidari als centres. Els diners es fan arribar a TV3 com "aportació dels centres d'Ensenyament de l'Alt Urgell-Cerdanya". 
	13.
Trobada d'escoles rurals   

La trobada d’escoles rurals d’aquest any es realitzarà el tercer trimestre. A més de les tres zones rurals de l’Alt Urgell es preveu la participació de les zones rurals de tota la Cerdanya.

Els Consells Comarcals de les respectives comarques pagaran el transport dels alumnes i altres entitats col·laboraran amb la realització de les activitats que es desenvoluparan durant el dia.
	14.
Cicle de Teatre i Música a les escoles

21/01/2008    ALADDIN
04/02/2008    A NEW COUNTRY
07/03/2008    GUANYAR-SE LES COSES
25/03/2008    EL SOLDADET DE PLOM    
27/03/2008    LA MÚSICA EN EL CINEMA
30/04/2008    ALÍCIA AL PAÍS DE LES     MERAVELLES
05/05/2008
    THE ELEPHANT MAN

	15. Concurs de fotografia 

L’Ajuntament, el Consell Comarcal, el CRP i el Col·legi d’Arquitectes del Pirineu col·laboren per organitzar aquesta activitat que s’adreça als alumnes del batxillerat artístic i que intenta copsar la seva atenció sobre diferents elements urbanístics que tenen valor des del punt de vista arquitectònic i artístic.

Es fan sessions d’informació a l’aula per aquest alumnat i posteriorment, es mostra en una exposició fotogràfica el resultat de tot el que han treballat.
	16.
Activitats formatives del Cos de Mossos d'Esquadra

Les actuacions dels mossos d’esquadra s’adrecen a tots els centres de la comarca que a través del CRP han demanat alguna activitat.

Trànsit: Continuació del projecte de xerrades sobre la mobilitat segura per a tots els cicles.

Xerrades: Centrades en els temes de trànsit, Drogodependències, violència de gènere i riscos per a joves.

Visita a la Comissaria dels Mossos d'Esquadra: Sessions per informar sobre aspectes bàsics de les tasques que implica la professió de Mossos d’Esquadra  i coneixement de les dependències d’una comissaria. 
	17.
Activitats de Medi Ambient

En col·laboració amb el servei de medi ambient de l'Ajuntament de la Seu,  es realitzaran als centres dos tipus d’activitats: 

Xerrades a l’aula 

Sortides: Anellament d’ocells a la Ribera del Segre, adreçat als alumnes de 6è de EP, els residus i l’impacte sobre el riu Segre.
	18.
El Món Màgic de les Muntanyes

Són activitats adreçades a l’alumnat d'Educació Infantil que es realitzaran als centres els dies abans de les festes de Nadal. Aquestes actuacions s’emmarquen en el projecte endegat fa cinc anys i anomenat El món màgic de les muntanyes. 

	19.
Exposició de titelles

Dins del Pla de dinàmica educativa es portarà a la Seu d’Urgell una gran exposició de titelles amb els objectius de:

a) 
Sensibilitzar amb la creació artística arrelada en les diferents cultures com a element que dóna identitat i universalitat a cada cultura.

b)
Mostrar les diferents formes d’expressió de les titelles segons èpoques i cultures.

c) 
Conèixer les diferents tècniques que s’utilitzen en la creació de titelles.

El 
Consell comarcal i l’Ajuntament cobreixen la totalitat de les despeses d’aquesta activitat i el CRP haurà de:

a) 
Elaborar els dossiers didàctics sobre el contingut de l’exposició pels diferents nivells educatius, des de l’Ed. infantil a Batxillerat, i fer la reprografia del quadern de treball dels alumnes.

b) 
Coordinar el calendari de visites de tot l’alumnat de la comarca entre els dies 1 i 21 de desembre.

c) 
Gestionar el transport comarcal dels alumnes.

d) 
Preparar la jornada d’inauguració que es realitzarà el dia 1 de desembre.

	20.
Felicitem el Nadal als avis 

Són trobades intergeneracionals al voltant de les festes nadalenques tot acostant els avis a l’alumnat de cicle superior de primària de les escoles Albert Vives, Pau Claris, La Salle i ZER Urgellet, amb l’objectiu de promoure el respecte envers les persones grans i establir vincles en unes dates tan especials.

Els escolars elaboren felicitacions nadalenques personalitzades amb el nom de l’avi o avia destinatari i, posteriorment, les  lliuren personalment en un acte que es converteix en una tarda festiva per grans i petits.
	21.
Concert de Nadal als centres

A càrrec de la Coral de la Gent Gran i adreçat als alumnes de CI dels centres educatius de la Seu d’Urgell.

	22.La radio educativa


	[image: image22.jpg]





Es realitzarà un programa cada trimestre i es tractaran els temes següents:

1er trimestre: s’informarà sobre les activitats a les escoles per la Marató de TV3 i de les actuacions que faran els escolars de la zona envers la gent gran.

2n trimestre: Difusió de la tasca realitzada pels professionals de l’ELIC i dels docents que treballen a les aules  d’acollida.

3è trimestre: Sessió que es dedicarà a la difusió dels treballs de recerca elaborats pels alumnes de 2n de Batxillerat.
	23.
Concurs de logotips

Els alumnes del batxillerat artístic participaran en un concurs de logotips  per tal de dissenyar el logotip identificatiu del Pla Educatiu d’Entorn. 

	24.
Xerrada informativa d’àmbit comarcal sobre la formació professional

Des de les entitats del territori i des de la xarxa d’AMPEs es demana al CRP que gestioni l’organització d’una sessió informativa sobre el tema, adreçada a tota la comunitat educativa. Aquest curs es faran sessions adreçades a pares i mares per informar sobre aquesta alternativa de formació. La activitat es contempla dins del PEE.
	25.
Jornada esportiva

Es una jornada organitzada pel Consell Esportiu de l’Alt Urgell. L’objectiu principal es la promoció esportiva des d’un vessant recreatiu i lúdic i aprofitar el gran potencial educatiu de les activitats esportives per fomentar la participació per damunt de la competitivitat.

Temporalització de  les activitats
	PRIMER TRIMESTRE

	Concurs de nadales                                         

	Concurs de fotografia: arquitectura i urbanisme      

	Exposició de  Titelles

	Exposició de llibres “T’estimo... o no”

	La Marató de TV3      

	Felicitem el  Nadal  als avis

	Concert de Nadal de la Gent Gran

	El món màgic de les muntanyes

	La radio a l’escola

	Policia Municipal. Campanya d'Educació Viària                   

	Activitats formatives del Cos de Mossos d'Esquadra

	Xarxa d'AMPES

	Programa Salut i Escola

	Activitats de Medi ambient

	SEGON TRIMESTRE

	Música i dansa tradicional del Pirineu

	Concurs logotips

	Xerrada informativa sobre Formació Professional

	Programació Mira i escolta de teatre i música

	La radio a l’escola

	Policia Municipal. Campanya d'Educació Viària                   

	Activitats formatives del Cos de Mossos d'Esquadra

	Xarxa d'AMPES

	Programa Salut i Escola

	Activitats de Medi ambient

	Descoberta  del patrimoni  cultural i natural                              

	TERCER TRIMESTRE

	Trobada d'escoles rurals                                   

	Premi Cebrià Baraut per a treballs de recerca de batxillerat

	Exposició invents i descobriments

	Programació Mira i escolta

	Taller literari: La rondalla

	Programació Mira i escolta de teatre i música

	La radio a l’escola

	Jornada esportiva

	Policia Municipal. Campanya d'Educació Viària                   

	Activitats formatives del Cos de Mossos d'Esquadra

	Xarxa d'AMPES

	Descoberta  del patrimoni  cultural i natural                              

